དོན་ཚན་བཅོ་ལྔ་པ།རྫོང་རིམ་པ་ཡན་གྱི་མི་དམངས་སྲིད་གཞུང་གི་ཆུའི་སྲིད་འཛིན་གཙོ་འགན་སྡེ་ཚན་དང་འབྲེལ་ཡོད་སྡེ་ཚན་གཞག་དག་གིས་ངེས་པར་དུ་རང་སོ་སོའི་འགན་འཁྲི་གཞིར་བཟུང་།རིམ་པ་དེ་གའི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ལ་ཆུའི་གནས་ཚུལ་དང་།ཆར་པའི་གནས་ཚུལ།བཞའ་ཚན་གྱི་གནས་ཚུལ།ཞིང་ལས་ཀྱི་གནས་ཚུལ།དེ་བཞིན་ཆུ་འདོན་ཆུ་སྤྱོད་སོགས་ཀྱི་ཆ་འཕྲིན་དུས་ཐོག་ཏུ་མཁོ་འདོན་བྱེད་དགོས།གནམ་དཔྱད་གཙོ་འགན་ལས་ཁུངས་དང་ཆུ་དཔྱད་ལས་ཁུངས་ཀྱིས་ངེས་པར་དུ་ཆར་པ་དང་བཞའ་ཚན་གྱི་གནས་ཚུལ་ངོ་མ་ཤེས་རྟོགས་བྱས་ཏེ་ཆར་པ་འབབ་ཚུལ་དང་།དེ་བཞིན་གཙང་པོ།མཚེའུ།ཆུ་མཛོད་བཅས་ཀྱི་ཆུ་རྒྱུགས་ཚུལ་ལོགས་སུ་སྔོན་དཔག་བྱེད་དགོས་པ་མ་ཟད།དུས་ཚོད་འཚམ་ངེས་སྐབས་ས་ཁུལ་དེ་གའི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ལ་འབྲེལ་ཡོད་ཀྱི་གནམ་དཔྱད་ཆ་འཕྲིན་དང་ཆུ་དཔྱད་ཆ་འཕྲིན་མཁོ་འདོན་བྱེད་དགོས།ས་གཤིས་རྩད་ཞིབ་ལས་ཁུངས་ཀྱིས་ངེས་པར་དུ་ཐན་སྐྱོན་ཐོན་སླ་བའི་ས་ཁུལ་ལ་ཐན་འགོག་གི་ཁྲོན་པ་འདྲུ་རྒྱུར་ས་འོག་ཆུ་རྩའི་ཆ་འཕྲིན་མཁོ་འདོན་བྱེད་དགོས།